open-index/open-wikipedia-markdown huggingface dataset:
வான் இஞ்சென்

**வான் இஞ்சென் & வான் இஞ்சென் **எளிமையாக** வான் இஞ்சென் **அல்லது** மைசூரின் வான் இஞ்சென் (1900-1999) (Van Ingen & Van Ingen**, simply **Van Ingen**, or **Van Ingen of Mysore)** என்பது தென் இந்தியாவின் மைசூரில் இருந்த இறந்த விலங்குகளைப் பாடம் செய்யும் நிறுவனமாகும். இந்த நிறுவனமானது புலி மற்றும் சிறுத்தை ஆகியவற்றை பாடம் செய்யும் கலைக்கு சிறப்பாக அறியப்படுகிறது. பாடம் செய்தல் வரலாற்றில், அறிவியல் முறைப்படி வான் இஞ்சென் தோழிற்சாலையானது தனது 90 ஆண்டு காலத்தில்  43,000 புலிகள் மற்றும் சிறுத்தைகள் ஆகியவற்றின் நினைவு பாடங்களை செய்துள்ளது. வான் இஞ்சென் & வான் இஞ்சென் நிறுவனத்தின் தயாரிப்புகளான பாடம் செய்யப்பட்ட தலை மாட்டி பாடங்கள் (வேட்டைப் பதக்கம்), முழு உடல் பாடங்கள், விலங்கு தோல் விரிப்புகள் போன்றவை உலகம் முழுக்கக் காணப்படுகின்றன.

1972 க்கு முன்வரை இந்தியாவில் வேட்டையாடுதல் அனுமதிக்கப்பட்டிருந்தது. அப்போது செல்வந்தர்கள் பலர் யானை , புலி, சிங்கம் போன்ற காட்டுயிர்களின் தலைகளை பாடம் செய்து டிராபி என்னும் வேட்டைப்பதக்கங்களாக தங்கள் வீட்டுச் சுவர்களில் மாட்டிவைக்க விரும்பினர் அதைச் செய்து கொடுப்பதற்காக  வான் இஞ்சென் & வான் இஞ்சென் நிறுவனம் 1890 களில் யூஜீன் வான் இஞ்சென் என்பவரால் நிறுவப்பட்டது. அவருக்குப்பின் அவருடைய மகன்கள் 1999 இல் நிறுவனம் மூடப்படும்வரை அவரின் பணியைத் தொடர்ந்தனர். 1972 இல் இந்தியாவில் காட்டுயிர் பாதுகாப்பு சட்டம் வந்த பிறகு வேட்டையாடுதல் தடை செய்யப்பட்டக் காரணத்தால் இவர்களுக்கு போதிய வேலை இல்லாத காரணத்தால் நிறுவனம் மூடப்பட்டது.

வான் இஞ்சென் & வான் இஞ்சென், சர்வதேச பிரபுக்களுக்கும், இந்தியாவின் மகாராஜாகளுக்கும் மிக அதிகளவில் பணியாற்றினார். அவர்களது வேட்டை கோப்பைகளான பாடம் செய்யப்பட்ட தலைகள் உலகின் பல இடங்களில் மிகச்சிறந்த அழகுடன் பாதுகாக்கப்பட்டுவருகின்றன.

## மேற்கோள்கள்
* 
* 

பகுப்பு:மைசூர் மாவட்டம்
பகுப்பு:கைவினைஞர்கள்
விசாகதத்தர்

**விசாகதத்தன்** (Vishakhadatta) ( சமசுகிருத மொழி கவிஞரும், நாடக எழுத்தாளரும் ஆவார்.  இவரைப் பற்றிய குறிப்புகள் சிறிதளவே வரலாற்று நூல்களில் கிடைக்கிறது. விசாகத்தன், குப்தப் பேரரசின் காலத்தவர் எனக் கருதப்படுகிறது. 
விசாகதத்தர் இயற்றிய முத்ரா ராக்ஷஸம்   மற்றும் தேவிசந்திரகுப்தம்  அரசியல் வரலாற்று நாடக நூல்கள் புகழ்பெற்றது.  

முத்திரா ராட்சசம் எனும் நாடக நூலை, 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. இதன் மறுபதிப்பு 2000 ஆம் ஆண்டில் வெளிவந்தது.பரிதிமாற் கலைஞர் எனும்   வி. கோ. சூரியநாராயண சாஸ்திரியார், இந்நூலை தமிழில் **முத்திராராட்சம்** எனும் தலைப்பில் மொழிபெயர்த்துள்ளார். 

## ஆங்கில மொழி பெயர்ப்பு
**கிலே சமசுகிருத நூலகம்**, முத்திரா ராட்சம் நூலை, குஜராத்தி மொழியிலிருந்து, ஆங்கில மொழியில் *இராட்சசனின் மோதிரம்*  எனும் தலைப்பில் மொழிபெயர்த்துள்ளது.

## மேற்கோள்கள்

## வெளி இணைப்புகள்
*Clay Sanskrit Library – அதிகாரப்பூர்வ இணைய தளம் 

பகுப்பு:சமசுகிருத நூலாசிரியர்கள்
பகுப்பு:சமசுகிருத அறிஞர்கள்
பிரம்மன் கோயில், புஷ்கர்

பிரம்மன் கோயில், புஷ்கர் (Brahma Temple, Pushkar) ராஜஸ்தான் மாநிலத்திலுள்ள புஷ்கர் நகரில் உள்ளது. புஷ்கர் ஏரிக்கரையோரத்தில் அமையப்பெற்றிருப்பது, இத்திருக் கோயிலின் சிறப்பு. நான்முக கடவுளான பிரம்மாவே இந்த கோயிலின் மூலவராவார். உலகிலுள்ள மிக சில பிரம்மா கோயில்களில் இதுவும் ஒன்று.

இத்திருக்கோயில் 2000 ஆண்டுகள் பழமை வாய்ந்தது. இந்த கோயிலின் கருவறையில், பிரம்ம தேவர் தனது இரண்டாவது மனைவி தேவி காயத்ரியுடன் காட்சியளிக்கிறார். கார்த்திகை தீபத்தின் போது ஏராளமான பக்தர்கள் இக்கோயிலுக்கு வருவார்கள்.

## புராணக்கதை
இந்து மத வேதாங்களின் ஒன்றான 'பத்ம புராணத்தின்' படி, வஜ்ரனபா என்னும் அரக்கன், தனது பிள்ளைகளான மனிதர்களைச் சித்திரவாதம் செய்வதை கண்ட பிரம்ம தேவர், தனது ஆயுதம் தாமரையை கொண்டு அந்த அரக்கனை கொன்றார். 'தாமரை ஆயுதத்தை' எய்தபோது, அதனுடைய இதழ்கள் பூலோகத்தில் விழுந்தன. இதனால் மூன்று இடங்களில் எரிகள்: புஷ்கர் ஏரி/ஜெயஷ்ட புஷ்கர் (முதல்/பெரிய ஏரி), மத்திய புஷ்கர் (நடு ஏரி) மற்றும் கனிஷ்ட புஷ்கர் (தாழ்ந்த ஏரி) உருவானது. 

பிரம்ம தேவர், மக்களின் நலன் கருதி அங்கே ஒரு யாகம் நடத்த விரும்பினார். யாகம் நடக்கும் போது, கொடிய அரக்கர்களிடமிருந்து காக்க, சுற்றியும் மலைகளை: வடத் திசையில் நீலகிரி மலையயும், தெற்கு திசையில் ரத்தினகிரி மலையயும், கிழக்கு திசையில் சூர்யகிரி மலையயும் மற்றும் மேற்கு திசையில் சொன்சூர மலையயும் எழுப்பினார். இந்த மலைகளில் காவலர்களாக் தேவர்களை நியமித்தார். 

பின்னர், யாகம் தொடங்கியது. யாகத்தின் நடுவே பிரம்மனின் மனைவி, சாவித்ரி/சரசுவதி 'அஹுதீ' தர வேண்டும். அச்சமயம் சாவித்ரி தேவி அங்கே இல்லை. தன் தோழிகள் தேவி லட்சுமி, தேவி பார்வதி மற்றும் தேவி இந்திராணியை யாகத்திற்கு அழைக்க சென்றிருந்தார். பொருமை காக்காமல் பிரம்மதேவன், அங்கே இருந்த 'குஜர்' குலத்தை சேர்ந்த 'காயத்ரியை' மணந்து கொண்டு, யாகத்தை முடித்தார். தேவி சாவித்ரி தனது தோழிகளுடன் யாகத்துக்கு வந்தடைந்தார். அப்போது, காயத்ரி தேவி பிரம்ம தேவனுடன் 'அமுதபானைக்' கொண்டு நின்றிருந்ததை கண்டு கோபம் கொண்டார். சினத்தில் தேவி சாவித்ரி, 'பிரம்ம தேவன் எங்கும் வழிபட மாட்டார்' என்று சாபம் அளித்தார். யாகத்தால் வரம் பெற்ற தேவி காயத்ரி, இந்த சாபத்தை, 'பிரம்ம தேவன், புஷ்கரில் மட்டும் வழிபடுவார்' என்று மாற்றி அமைத்தாள். 

சினங்கொண்ட தேவி சாவித்ரி, ரத்னகிரி மலைக்குள் புகுந்து நீருற்று ஆனார். பின்னர். அது இன்றும் உள்ளது, 'சாவித்ரி ஜர்னா' என்று அழைக்கப்பட்டு வருகிறது. தேவியின் நினைவாக அங்கே ஒரு கோயில் எழுப்பினர். 

## வரலாறு
இத்திருக்கோயில் சுமார் 2000 ஆண்டுகளுக்கு முன்பு கட்டப்பட்டதாக கருதப்படுகிறது. இதனை, விசுவாமித்ரர் கட்டியதாக புராணங்கள் குறிப்பிடுகின்றன. 17ம் நூற்றாண்டில், முகலாய மன்னர் அவரங்கசீப் ஆட்சியில் பல இந்து கோயில்கள் அழிக்கப்பட்டன. அதில் இதுவும் ஒன்று. பின்னர் இது புதுப்பிக்கப்பட்டது.

## வழிபாடு நேரங்கள்
இத்திருக்கோயிலில், பிரம்மனை வழிபடும் நேரங்கள் 

* குளிர்காலம் : காலை 6:30 முதல் இரவு 8:30 வரை
* வெயில்காலம் : காலை 6:00 முதல் இரவு 9:00 வரை

## மேற்கோள்கள்

பகுப்பு:இந்து யாத்திரைத் தலங்கள்
பகுப்பு:இந்துக் கோயில்கள்
பகுப்பு:அஜ்மேர் மாவட்டம்
பகுப்பு:இராஜஸ்தான் இந்துக் கோயில்கள்
சின்னையா

**சின்னையா** (Chinniah) என்பவர் இந்திய அரசியல்வாதி மற்றும் முன்னாள் தமிழக சட்டமன்ற உறுப்பினர் ஆவார். 1957 தேர்தலில் ஆலங்குடி தொகுதியில் காங்கிரஸ் வேட்பாளராக போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார். அதே தொகுதியில் இருந்து வெற்றி பெற்ற மற்றுமொருவர் காங்கிரஸ் கட்சியியின் அருணாசல தேவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:புதுக்கோட்டை மாவட்ட மக்கள்
போர்சிசின்

**போர்சிசின்** (, *போர்ஜிஜின்*; , *போர்த்ஜிஜின்*), செங்கிஸ் கான் மற்றும் அவரது குல வாரிசுகளின் கடைசி பெயராகும். மூத்த போர்சிசின்கள் 20ம் நுற்றாண்டு வரை மங்கோலியா மற்றும் உள் மங்கோலியாவிற்கு இளவரசர்களை அளித்தனர். இவ்வம்சம் மங்கோலியர்கள் மற்றும் சில மத்திய ஆசிய மற்றும் கிழக்கு ஐரோப்பிய நாடுகளில் ஆளும் வர்க்கத்தை உருவாக்கியது. இன்று போர்சிசின்கள் மங்கோலியா, உள் மங்கோலியா, மற்றும் சிஞ்சியாங் பகுதிகளில் காணப்படுகின்றனர், இருப்பினும் மரபியல் ஆய்வு மத்திய ஆசியாவில் செங்கிஸ் கானின் வழித்தோன்றல்கள் பொதுவாக உள்ளதை காட்டியுள்ளது.

## மேற்கோள்

பகுப்பு:மங்கோலியப் பேரரசு

*01
பகுப்பு:மங்கோலியப் பேரரசு
கசுவோ இசுகுரோ

**கசுவோ இசிகுரோ** (*Kazuo Ishiguro*, பிறப்பு: 8 நவம்பர் 1954) பிரித்தானியப் புதின, சிறுகதை எழுத்தாளரும் ஆவார். இவர் சப்பான், நாகசாகியில் பிறந்தவர். இவருக்கு ஐந்து அகவை ஆனபோது 1960 இல் இவரது குடும்பம் இங்கிலாந்தில் குடிபெயர்ந்தது. 2017 ஆம் ஆண்டுக்குரிய இலக்கியத்துக்கான நோபல் பரிசு இவருக்கு வழங்கப்பட்டது.

## வாழ்க்கைக் குறிப்புகள்

1978 இல் கென்ட் பல்கலைக் கழகத்தில் படித்து ஆங்கில இலக்கியத்திலும் தத்துவத்திலும்  பட்டம் பெற்றார்.
1980 இல் கிழக்கு ஆங்கிலியா பல்கலைக் கழகத்தில் படைப்பு எழுத்தில் முதுவர் பட்டம் பெற்றார். 1982 இல் பிரித்தானியக் குடிமகன் ஆனார்.

## பெற்ற மதிப்புகள்

மேன் புக்கர் பரிசு நான்கு  முறை பெற்றார். 1982 இல் வினிபிரெட் ஓல்ட்பி நினைவுப் பரிசும், 1986 இல் விட்பிரெட் பரிசும், 1998 இல் செவாலியர் விருதும் இவருக்கு வழங்கப்பட்டன.
1989 இல் **தி ரிமெய்ன்ஸ் ஆப் தி டே** என்னும் புதினத்திற்கு புக்கர் பரிசு கிடைத்தது.
டைம் இதழ் 2005 ஆம் ஆண்டில்  **நெவர் லேட் மீ கோ** என்ற இவரது புதினத்தைச்  சிறந்த புத்தகம் எனப் பாராட்டியது.
2008 ஆம் ஆண்டில் டைம் இதழ் இவரை 50 சிறந்த பிரித்தானிய எழுத்தாளர்களில் ஒருவராக  மதிப்பீடு செய்தது.

## மேற்கோள்

பகுப்பு:1954 பிறப்புகள்
பகுப்பு:ஆங்கிலேய எழுத்தாளர்கள்
பகுப்பு:செவாலியே விருது பெற்றவர்கள்
பகுப்பு:வாழும் மக்கள்
பகுப்பு:புக்கர் பரிசு பெற்றவர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற பிரித்தானியர்கள்
ஹோடுலா கான்

**ஹோடுலா கான்** கமக் மங்கோலின் கான் (பட்டம்) ஆவார். இவர் காபூல் கானின் மகன் மற்றும் செங்கிஸ் கானின் தாத்தாவின் சகோதரன் ஆவார். இவர் தாதர்களுடன் போரிடும்போது இறந்தார். இவருக்குப் பிறகு செங்கிஸ் கான் வரும்வரை வேறு எவரும் கான் ஆகவில்லை. எசுகெய் 1171ஆம் ஆண்டில் இறந்தவரை கமக் மங்கோலியக் கூட்டமைப்பை மேற்பார்வை மட்டுமே செய்தார்.
.

பகுப்பு:12ஆம் நூற்றாண்டு மங்கோலிய ஆட்சியாளர்கள்
பகுப்பு:மங்கோலியக் கான்கள்
சிவானந்தம்

**சிவானந்தம்**  (பிறப்பு 1808-1863) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில்  இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் சிவானந்தம் அவர்களே துவக்கி வைத்தார்.

## ஆரம்ப வாழ்க்கை
தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூன்றாவது மகனானக சிவானந்தம் 1808 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.

## இசைக் கல்வி
சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.
## தஞ்சை அரசவையில்
சிவானந்தம் தஞ்சை சரபோஜி மன்னரின் அரசவை வித்வானாக இருந்தார். சரபோஜி மன்னன் இவருக்கு பல்லாக்கும் விருந்தும் தந்து தினமும் காலையில் தான் கண்விழிக்கும்போது எதிரிலிருக்கவேண்டும் என்று திட்டத்தை ஏற்பாடு செய்தார். இம்மன்னர் மீது சிவானந்தம் பதவர்ணம், ஸ்வரஜதி பதங்களைப் பாடியுள்ளார். 
## இசைப்பணிகள்
சிவானந்தம் தஞ்சை பெரிய கோயிலில் சோடேபசாரம், கீர்த்தனை நிகழும்போது சமர்ப்பிக்க வேண்டிய தாளம், ஜதிகள், நிருத்தியம், கொடியேற்றம், இறக்கம் ஆகிய விழா நாட்களிலும், நடராஜ புறப்பாட்டின் போதும் ஜதிகளோடு தாளம் தட்ட வேண்டிய முறைகளை வகுத்துத் தந்தார். இவைகளைத் தம் மாணவ மாணவியர்கட்குக் கற்றுத் தந்து, அரங்கேற்றம் செயவித்தார். மேலும் இவர் தஞ்சைப் பெருவுடையார் பெயரிலும், பந்தணைநல்லூர் பிரகதீஸ்வரர் பெயரிலும், மன்னார்குடி இராஜகோபால சுவாமி பெயரிலும் பல பதவர்ணங்கள், சதுர்மாலிகைகள், கீர்த்தனைகள், பதங்கள், தில்லானாக்கள் பாடியுள்ளார்கள்.
## நாட்டியப் பணிகள்
பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் இவரே ஆரம்பித்து வைத்தார். திருமறைக்காட்டில் பண்டார வகுப்பைச் சார்ந்த ஒருவருக்கு நாட்டியம் கற்பித்து அரசவையில் அரங்கேற்றம் செய்து வைத்தார்.
## மேற்கோள்கள்

பகுப்பு:தஞ்சை நால்வர்
பகுப்பு:1808 பிறப்புகள்
பகுப்பு:1863 இறப்புகள்
மெழுகு அருங்காட்சியகம், மைசூர்

**மெழுகு அருங்காட்சியகம், மைசூர்**, இந்தியாவின் கர்நாடக மாநிலத்தில் மைசூரில் அமைந்துள்ள ஒரு அருங்காட்சியகம் ஆகும். 

## அமைவிடம்
மைசூர் அரண்மனையிலிருந்து மூன்று கி.மீ. தொலைவில் இந்த அருங்காட்சியகம் 90 வருடங்களுக்கு மேலாக உள்ள ஒரு கட்டடத்தில் இயங்கி வருகிறது. பெங்களூரைச் சேர்ந்த தொழில்நுட்பத் துறை வல்லுநர்  திரு ஸ்ரீஜி பாஸ்கரன் என்பவரால் அக்டோபர் 2010இல் இது நிறுவப்பட்டது.  கணினி தொழில்நுட்பம் இவ் வருங்காட்சியகத்தில் நன்முறையில் இவராலும், இவருடைய மனைவியாலும் பயன்படுத்தப்பட்டுள்ளது. கோவாவிலும், உதகமண்டலத்திலும் இதுபோன்ற அருங்காட்சியகத்தை இவர் அமைத்துள்ளார். மெல்லிசை உலகம் என்று கூட இதனை அழைக்கின்றனர்.

## சிலை உருவாக்கம்
ஓர் ஆளுயர மெழுகுச் சிலையை அமைப்பதற்கு இரண்டிலிருந்து நான்கு மாத காலம் ஆகிறது. அதனை உருவாக்குவதற்கு 50 கிலோவிற்கு மேற்பட்ட மெழுகு தேவைப்படுகிறது. சிலை அமைக்கப்பட்டவுடன் அதற்குப் பொருந்தும் வகையில் உரிய ஆடையும், அணியும் அதற்கு அணிவிக்கப்படுகிறது.  ஒரு மெழுகுச்சிலையைத் தயாரிக்க ரூ.3 இலட்சத்திலிருந்து ரூ.15 இலட்சம் வரை ஆகிறது. சிலையின் கண்களும் பற்களும் செயற்கையானவை. உண்மைத் தன்மையை வெளிப்படுத்துவதற்காக பெரும்பாலும் சின்தெடிக் அல்லது உண்மையான முடி பயன்படுத்தப்படுகிறது. சில இசைக்குழுவினர் சிலைகளின் அருகே இசைக்கருவிகளின் பெயர்கள் படத்துடன் தரப்பட்டுள்ளன.

## சிறப்பு
left|100x150px|thumb|மகாத்மா காந்தியின் மெழுகுச்சிலை 
மகாத்மா காந்தியின் அமர்ந்த நிலையிலான மெழுகுச் சிலை இங்கு உள்ளது. மைசூரின் அந்நாளைய மன்னரான கிருஷ்ணராஜ வாடியாரின் சிலையும் இங்குள்ளது. பல சிலைகள் நேரில் பார்ப்பதைப் போன்ற உணர்வை நமக்கு ஏற்படுத்துகின்றன. இந்த அருங்காட்சியகத்தில் உள்ள ஒரு பகுதியில் பார்வையாளர் தன் விருப்பத்திற்கு ஏற்றவாறு இசைக்கருவிகளை இசைக்கும் வசதி உள்ளது. 

## இசைக்கருவிகள், மெழுகுச் சிலைகள்
இந்தியாவின் பல பகுதிகளைச் சேர்ந்த பல வகையான இசைக்கருவிகள் இங்குள்ளன. கர்நாடகாவில் அதிக எண்ணிக்கையிலான இசைக் கருவிகளை இங்கே காணமுடியும். இசைக்கருவிகளை வாசிக்கின்ற இசைக்கலைஞர்களின் மெழுகுச் சிலைகள் உள்ளன. 19 பிரிவுகளைக் கொண்டு அமைந்துள்ள இந்த அருங்காட்சிகத்தின் ஒவ்வொரு பிரிவும் இசை மற்றும் கலை உலகின் அனுபவத்தை வெளிப்படுத்துவனவாக உள்ளன. பல்வேறு காலகட்டத்தைச் சேர்ந்த 300க்கும் மேற்பட்ட இந்திய மற்றும் மேற்கத்திய இசைக்கருவிகள் இங்கு காட்சிப்படுத்தப்பட்டுள்ளன. சுமார் 110 ஆளுயர மெழுகுச் சிலைகள் இங்கு உள்ளன. இந்திய செவ்வியல் இசையான இந்துஸ்தானி, மற்றும் கர்நாடகா, பஞ்சாபி பங்கரா, மத்திய கிழக்கு, சீனா, மலையகம், ஜாஸ், ஹிப்ஹாப், ராக் உள்ளிட்ட பல குழுக்களைக் குறிக்கின்ற வகையில் இசைக்குழுக்களை சிலைகளாகக் காணலாம். 

## பார்வை நேரம்
இந்த அருங்காட்சியகத்தை காலை 9.30 மணி முதல் இரவு 7.00 மணி வரை அனைத்து நாள்களிலும் பார்வையிடும் வசதி உள்ளது.  பார்வையாளருக்கு ரூ.30 கட்டணம் செலுத்த வேண்டும். ஸ்டில் கேமராவிற்கு ரூ.10 வசூலிக்கப்படுகிறது.

## படத்தொகுப்பு

File: Waxmuseum mysore2.jpg|இசை வல்லுநர்
File: Waxmuseum mysore5.jpg|இசைக்குழு
File: Waxmuseum mysore6.jpg|இசைக்குழு
File: Waxmuseum mysore7.jpg|இசைக்குழு
File: Waxmuseum mysore8.jpg|இசைக்கருவிகள்
File: Waxmuseum mysore9.jpg|இசைக்கருவிகள்
File: Waxmuseum mysore10.jpg|கிருஷ்ணராஜ வாடியார்


## மேற்கோள்கள்

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

பகுப்பு:கர்நாடக மாநிலத்திலுள்ள அருங்காட்சியகங்கள்
பகுப்பு:கர்நாடக சுற்றுலாத் தலங்கள்
பகுப்பு:மைசூர் மாவட்டம்
பகுப்பு:மெழுகு அருங்காட்சியகங்கள்
பகுப்பு:மைசூர்
வெங்கனூர் விருத்தாச்சலேஸ்வரர் கோயில்

**விருத்தாச்சலேஸ்வரர் திருக்கோயில்** என்பது தமிழ்நாட்டின் பெரம்பலூர் மாவட்டம், வெங்கனூர் கிராமத்தில் அமைந்த சிவன் கோயில் ஆகும். விருத்தாச்சலேஸ்வரர் கோயிலின் மூலவர்  பெயர் விருத்தாச்சலேஸ்வரர், அம்பாள் பெயர் பெரியநாயகி ஆகும்.சுவேதா ஆற்றின் கரையில் இக்கோயில் 17-ஆம் நூற்றாண்டைச் சேர்ந்தது. இக்கோயிலின் தூண்கள் சிற்பங்களுக்குப் பெயர் பெற்றது.

## அமைவிடம்
இக்கோயில் பெரம்பலூரிலிருந்து ஆத்தூர் செல்லும் சாலையில் 23 கிலோ மீட்டர்  தொலைவில் உள்ளது.
## சிறப்பு
17-ஆம் நூற்றாண்டைச் சேர்ந்த சிவப்பிரகாச சுவாமிகள் இக்கோயிலின் சிவனைப் போற்றும் வகையில் *திருவேங்கைக் கலம்பகம்*, *திருவேங்கைக் கோவை*, *திருவேங்கை உலா*, *திருவேங்கை அலங்காரம்*  பாடியுள்ளார். இத்தலத்தை திருவேங்கை / வேங்கைமாநகர் என்றும் சிவனை பழமலை நாதர் என்றும் பதிவு செய்துள்ளார். இங்கு சிவன் சுயம்பு மூர்த்தியாக அருள்பாலிக்கிறார். இக்கோயில் தூண்களைத் தட்டினால் வெண்கலத்தைத் தட்டுவது போல ஒலி வரும்.

## கட்டிடக் கலை
இக்கோயில் கருவறை, அந்தரளம், அர்த்த மண்டபம், மகா மண்டபம் ஆகியவற்றைக் கொண்டுள்ளது. விமானம் அல்லது கருவறை வட்ட வடிவில் உள்ளது. மண்டபத் தூண்களில் விலங்குகள், போர் வீரர்கள், யானைகள், புலியைக் கொல்லும் வீரர்கள் போன்ற சிற்பங்கள் உள்ளன. வசந்த மண்டபத்தின் மேற்கூரையில் நவகிரகங்கள், கிருஷ்ண லீலா, நடனமாடும் பெண்கள், 12 ராசிகள் போன்ற ஓவியங்கள் உள்ளன.

## வரலாறு மற்றும் கல்வெட்டுகள்
இக்கோயில் விஜயநகர மன்னர் வெங்கடபதி தேவமகராயர் காலத்தில் கட்டப்பட்டது. இவ்விடத்தை விஜயநகரப் பேரரசு காலத்தில் கன்னி வளநாட்டு வண்ணாடு அல்லது  வெங்கனூர் என்று அழைக்கப்பட்டது.   இக்கோயில் கல்வெட்டுகளின்படி, பழமலைநாதர் மற்றும் பெரியம்மை நாச்சியாருக்கு சன்னதியுடன் கூடியது.  இக்கோயிலின் அர்த்த மண்டபம், மகா மண்டபம், நிருத்த மண்டபம், உள் பிரகாரம், 2வது பிரகாரம், கோபுரம் ஆகியவை துறையூர் பாளையக்காரர் எராம ரெட்டியார் மகன் லிங்க ரெட்டியார் என்பவரால் கட்டப்பட்டது.

## சிறப்பு நாட்கள்
இங்கு தமிழ்ப் புத்தாண்டு, சித்திரா பௌர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, சிவராத்திரி, நவராத்திரி போன்ற விழாக்கள் சிறப்பாகக் கொண்டாடப்படுகின்றன.

## தரிசன நேரம்
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.

## மேற்கோள்கள்
#  கோயில் அமைவிடம்
#  கோயில் தகவல்கள்

பகுப்பு:பெரம்பலூர் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
கருந்தலைச் சில்லை

**கருந்தலை சில்லை** (*Tricoloured munia*)(உலோஞ்சுரா மலாக்கா) என்பது வங்காளதேசம், இந்தியா, இலங்கை, பாக்கித்தான் மற்றும் தென்சீனாவை பூர்வீகமாகக் கொண்ட ஒரு பறவையாகும். இந்த இனம் டிரினிடாட், ஜமைக்கா, ஹிஸ்பானியோலா, புவேர்ட்டோ ரிக்கோ, கியூபா மற்றும் வெனிசுலா ஆகிய நாடுகளிலும் கரீபியன் தீவுகளிலும்  அறிமுகப்படுத்தப்பட்டுள்ளது.

## விளக்கம்
கசுகொட்டை முனியா போன்ற இந்த சிற்றினம் கருப்பு தலை சில்லை என்று அறியப்படுகிறது. முதிர்ச்சியடையாத பறவைகள் வெளிறிய பழுப்பு நிற மேற்பகுதிகளைக் கொண்டுள்ளன. முதிர்வடைந்த பறவைகள் கருமையான தலையைக் கொண்டிருக்கவில்லை. மேலும் புள்ளிச் சில்லை போன்ற பிற சில்லைகளின் முதிர்ச்சியடையாதவற்றுடன் குழப்பமடையக்கூடிய ஒரே மாதிரியான சிறகு குஞ்சகீழ்ப்பகுதிகளைக் கொண்டுள்ளன.
கருந்தலைச் சில்லையின் உடல் நீளம் சுமார் 10 செ.மீ. ஆகும். இதன் தலை கருப்பாகவும், எஞ்சிய உடலின் மேற்பகுதி செம்பழுப்பு பிட்டத்துடன், மேலும் சற்றுக் கூடுதலாகப் பழுப்பாக இருக்கும். தொண்டை, மார்பு, வயிற்றின் நடுப்பகுதி, வாலடி தொடை ஆகியன கருப்பு நிறத்திலும் மார்பின் பக்கங்கள் வெண்மையாகவும் காணப்படும்.

## உணவும் பழக்கமும்
நெல் வயல்களை அடுத்த நீர் தேங்கியுள்ள  இடங்களில் புல்விதைகளையும் நெல்லையும் இரையாக உண்ணும். புள்ளிச் சில்லை கூட்டத்துடன் சேர்ந்து இரை தேடும். இனப்பெருக்கம் செய்யாத பருவத்தில் 100 வரையான கூட்டமாகக் காணலாம். சதுப்பான நாணற்புதர்கள் கொண்ட நஞ்சை நிலங்களை விரும்பித் திரியும்.

## இனப்பெருக்கம்
இது இனப்பெருக்கம் செய்யும் பருவத்தில் கருங்கீற்றுத் தூக்கணாங் குருவிகளுடன் உறவு கொண்டதாக அவை கூடுகட்டத் தொடங்கியவுடன் அக்கூடுகளில் நுழைந்து பார்க்கவும் அவற்றோடு கலந்து பறந்து திரியவும் செய்யும் **இங். இங்**. என மெல்லிய குரல் ஒலி எழுப்பும்.
அக்டோபர் முதல் மே பந்து வடிவில் கூடமைத்து மென்மையான இளம்புல்லால் மெத்தென்று ஆக்கி 5 முட்டைகள் இடும்.

thumb|left|Black headed munia moulting – Flickr – Lip Kee|வயல் வெளிகளில் திரியும் ''கருந்தலைச் சில்லை''
## மேற்கோள்கள்

## வெளி இணைப்புகள்
* Tri-coloured Munia Species Profile

பகுப்பு:சில்லைகள்
பகுப்பு:தமிழ்நாட்டில் காணப்படும் பறவைகள்
யுவான் வம்சப் பேரரசர்களின் பட்டியல்

பின்வரும் பட்டியலானது சீனாவை ஆண்ட **[[யுவான் வம்சம்|யுவான் வம்ச]]** (1271–1368) பேரரசர்களின் பட்டியலாகும். இது ஆரம்பகால மங்கோலிய ஆட்சியாளர்கள் அவர்களது இறப்புக்குப் பின்னர், குப்லாய் கானால் யுவான் வம்ச பேரரசர்களாக பதவி உயர்த்தப்பட்டபின் அவர்களையும் கொண்டுள்ளது.

## பேரரசர்களின் பட்டியல்

பகுப்பு:மங்கோலியப் பேரரசு
அச்சாணிக்கு எதிராக அளவிடும் முறை

**அச்சாணிக்கு எதிராக அளவிடும் முறை** மங்கோலிய பீடபூமியில் வாழ்ந்த மங்கோலியர்கள் மற்றும் பிற பழங்குடியினரால் பயன்படுத்தப்படும் எதிரி குடிமக்களில் யார் தலையை வெட்டுவது என்பதை தீர்மானிக்கும் ஒரு வழிமுறையாக இருந்தது.

செங்கிஸ் கான் 1202ல் ஜமுக்காவின் பழங்குடியினர் கூட்டணிக்கு எதிராக இந்த கொடூரமான முறையைப் பயன்படுத்தினர். அனைத்து ஆண் கைதிகளும் ஒரு வண்டிச் சக்கரம் அருகே நடக்க வேண்டிய கட்டாயப்படுத்தப்பட்டது. அச்சாணியை (அச்சு முனையில் செருகப்படுகிற ஒரு முள்) விட அவர்களின் தலை உயரமாக இருந்தால், அவை உடனடியாகத் துண்டிக்கப்பட்டன. வண்டிச் சக்கரமானது யுர்ட் மற்றும் பிற பொருட்களைக் கொண்டு செல்ல பயன்படுத்தப்படும் ஒரு பெரிய சக்கரம் ஆகும். இந்த முறை பழங்குடிகளுக்கு இடையே நடைபெறும் பொதுவான பழிவாங்கல் தாக்குதல்களுக்கு எதிராக முன்னதாகவே பயன்படுத்தப்பட்டது. ஒரு பழங்குடி ஒரு தாக்குதலை நடத்தியிருந்தால், விரைவில் ஒரு பழிவாங்கும் தாக்குதல் நடக்கும் சாத்தியம் எப்பொழுதும் இருந்தது. வயதான ஆண்களை நீக்குவதன் மூலம், பல நூற்றாண்டுகளாக அவநம்பிக்கையிலும், கொள்ளையுடனும், இடைவிடாத மோதல்களிலிருந்த பழங்குடியினரிடமிருந்து ஒரு பதில்தாக்குதலுக்கு குறைவான வாய்ப்பு இருந்தது.

## மேற்கோள்
Gabriel, Richard A. (2004) ''Subotai the Valiant: Genghis Khan's greatest general'' Greenwood Publishing 

கம்மின்ஸ், ஜோசப் (2006) *History's Great Untold Stories: Obscure events of lasting importance*, Murdoch Books, 

பகுப்பு:செங்கிஸ் கான்
அமரசிம்மன்

**அமரசிம்மன்** (**Amara Simha**) (கி.பி. 375) கி.பி நான்காம் நூற்றாண்டின் இறுதியில் வாழ்ந்த பௌத்த அறிஞரும், அமரகோசம் எனும் சமசுகிருத மொழியின் இலக்கண ஆசிரியர் மற்றும் கவிஞரும் ஆவார்.

குப்தப் பேரரசர்களில் புகழ்பெற்ற இரண்டாம் சந்திர குப்தரின் அரசவையின்  நவரத்தினங்கள் எனப்போற்றப்பட்ட ஒன்பது அறிஞர்களில் ஒருவராவர். 

அமரசிம்மனின் படைப்புகளில் மிகவும் புகழ்பெற்றது அவரது சமசுகிருத மொழி இலக்கண நூலான அமரகோசம் ஆகும்.

அமரகோசம் எனும் இலக்கண நூல் மூன்று தொகுப்புகளாக உள்ளது.  இதில் 10,000 சொற்களுக்கு விளக்கம் அளிக்கப்பட்டுள்ளது.

அமரசிம்மனின் அமரகோசம் எனும் சமசுகிருத இலக்கண நூல், 1798 முதல் பல மொழிகளில் மொழிபெயர்க்கப்பட்டு வருகிறது.  

## மேற்கோள்கள்

## வெளி இணைப்புகள்
* Amarakosha Sanskrit text 
**Attribution:**
* 

பகுப்பு:பௌத்த அறிஞர்கள்
பகுப்பு:சமசுகிருத நூலாசிரியர்கள்
பகுப்பு:இந்தியப் பௌத்தர்கள்
வடிவேலு (நட்டுவனார்)

**தஞ்சை வடிவேலு** (1810–1845) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில்  இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். இவர் திருவாங்கூர் சமஸ்தானத்தில் ஆஸ்தான வித்வானாக இருந்தவர். இவர் கேரளத்தில் ஆடப்படும் மோகினியாட்டத்தை உருவாக்கினார்.

## ஆரம்ப வாழ்க்கை
தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் நான்காவது மகனானக வடிவேலு 1810 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, சிவானந்தம் ஆகியோரும் புகழ்வாய்ந்த நட்டுவாங்கனாராக விளங்கினர்.

## இசைக் கல்வி
சகோதரர்கள் நால்வரும் முத்துசுவாமி தீட்சிதரிடம் இசை கற்க, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.

## திருவாங்கூர் அரசவையில்
வடிவேலு திருவாங்கூர் மன்னரின் அரசவை வித்வானாக இருந்தார். அப்போது கேரளத்தில் மோகினியாட்டம் என்னும் புதிய நடன முறையை அவர் உருவாக்கினார். மன்னரின் ஆதரவுடன் உருவாக்கப்பட்ட மோகினி ஆட்டத்தில்தான் முதன்முறையாக கேரளத்தில் நடனத்தில் பெண்கள் பங்கேற்கும் புதிய மரபும், திருப்பம் உண்டானது. அதுவரை ஆண்கள் மட்டும் ஆடிவந்த கதகளி ஆட்டமே கேரளத்தின் பாரம்பரிய நடனமாக இருந்தது.

## மேற்கோள்கள்

பகுப்பு:தஞ்சை நால்வர்
பகுப்பு:1810 பிறப்புகள்
பகுப்பு:1845 இறப்புகள்
பாரவி

**பாரவி** (Bharavi) (IAST: Bhāravi, ) கிபி ஆறாம் நூற்றாண்டில் வாழ்ந்த சமஸ்கிருத மொழி கவிஞர் ஆவார். கிபி 634ம் ஆண்டின் சாளுக்கிய கல்வெட்டுக் குறிப்பில், கவி பாரவி *கிராதார்ஜுனியம்*  எனும் காவியத்தை படைத்தவர் எனக் குறிப்பிடப்பட்டுள்ளது. பாரவி, தென்னிந்தியாவின் மேலைக் கங்கர் மன்னர்  கொங்கணி வர்மன்-I மற்றும் பல்லவ மன்னர் சிம்மவிஷ்ணு  காலத்தில் வாழ்ந்த புகழ்பெற்ற சமஸ்கிருத மொழி கவிஞர் ஆவார்.

## பெயர்க் காரணம்
கவிஞர் பாரவி தென்னிந்தியாவைச் சேர்ந்தவர் எனக்கருதப்படுகிறது. சமசுகிருத மொழியில் **பாரவி** என்பதற்கு சூரிய ஒளி எனப்பொருளாகும்.

## கிராதார்ஜுனியம்
மகாபாரத்தின் வன பருவத்தில், அத்தியாயம் 38 முதல் 41 முடிய , சிவனிடமிருந்து பாசுபதம் எனும் ஆயுதம் பெற, அருச்சுனன் செய்த கடும் தவம்,  வேடன் வேடம் பூண்ட சிவனுக்கும், அர்ஜுனனுக்கும் இடையே நடந்த போர்கள், உரையாடல்கள், வரங்கள் குறித்து, கவிஞர் பாரவி, 18 காண்டங்கள் கொண்ட கிராதார்ஜுனியம்   எனும் சமஸ்கிருத காவியத்தில் சிறப்பாக விளக்குகிறார்.

## மேற்கோள்கள்

பகுப்பு:சமசுகிருத நூலாசிரியர்கள்
பகுப்பு:கவிஞர்கள்
பகுப்பு:இந்தியக் கவிஞர்கள்
பகுப்பு:இந்திய எழுத்தாளர்கள்
கிராதார்ஜுனியம்

***கிராதார்ஜுனியம்*** (Kirātārjunīya) (, (மலைவேடனும்), அருச்சுனனும்),  கிபி ஆறாம் நூற்றாண்டில் தென்னிந்தியாவில் வாழ்ந்த சமசுகிருத மொழி கவிஞர் பாரவியால் எழுதப்பட்ட சமசுகிருத மொழி காவியம் ஆகும். இக்காவியம் 18 காண்டங்கள் கொண்ட பெருங்காப்பியமாகும். 

## காவியச் சுருக்கம்
மகாபாரத இதிகாசத்தின் வன பருவத்தில்  அருச்சுனன் சிவபெருமானிடமிருந்து பாசுபத அஸ்திரம் எனும் தெய்வீக ஆயுதத்தைப் பெறும் நிகழ்வை , பாரவி 18 காண்டங்களில் கிராதார்ஜுனியம் எனும் சமசுகிருத பெருங் காவியமாக  பாடியுள்ளார். கிராதார்ஜுனியம், அருச்சுனனின் வீரதீரச் செயலை வெளிப்படுத்துகிறது.  கிராதார்ஜுனியம், சமசுகிருத மொழியின் ஆறு பெருங்காப்பியங்களில் ஒன்றாகும்.  

## மேற்கோள்கள்

## மேலும் படிக்க
* 
* 
* 
* 
* A bibliography, as of 1912

## வெளி இணைப்புகள்
* Original text with Sanskrit commentary: 
* Transliterated text at GRETIL
* Kairata Parva, translation of the part of the Vana Parva that contains the story.
* The Hunter and the Hero: a very slightly abridged verse translation of the *Kirātārjunīya* into English by Romesh Chunder Dutt, in his *Lays of Ancient India*

பகுப்பு:சமசுகிருத இலக்கியம்
பகுப்பு:சமசுகிருத நூல்கள்
கட்சி தாவல் தடை சட்டம், 1985

**கட்சி தாவல் தடை சட்டம், 1985**,  இந்திய அரசியலமைப்பு சட்டத்தில், 52வது திருத்தத்தின் படி, பத்தாவது அட்டவணையில் சேர்க்கப்பட்டது. 

## கட்சித் தாவல் தடை சட்டத்தின்  முக்கிய பிரிவுகள்
*இந்திய அரசியல் சட்டத்தின் 10 வது அட்டவணையில் உள்ள கட்சித் தாவல் தடை சட்டம் ராஜிவ் காந்தி பிரதமராக இருந்த போது, 1985ல் 52வது அரசியல் சட்டத் திருத்தத்தின் மூலம் கொண்டுவரப்பட்டது.

*கட்சித் தாவல் தடை சட்டத்தின் கீழ் ஒரு நாடாளுமன்ற அல்லது சட்டமன்ற உறுப்பினர், தானாக முன்வந்து தான் தேர்ந்தெடுக்கப்பட்ட அரசியல் கட்சியிலிருந்து விலகினால், அவர் தனது உறுப்பினர் பதவியை இழப்பார்.

* நாடாளுமன்ற அல்லது சட்டமன்ற உறுப்பினர் சார்ந்திருக்கும் கட்சியின் கொறடா பிறப்பிக்கும் உத்தரவுக்கு மாறாக நாடாளுமன்ற/சட்டமன்ற வாக்கெடுப்பில் வாக்களித்தாலோ, அல்லது வாக்கெடுப்பைப் புறக்கணித்தாலோ பதவி இழப்பார். 

* ஒரு உறுப்பினர் கட்சியிலிருந்து நீக்கப்பட்டாலும், கட்சி தாவல் தடுப்பு சட்டப்படி அவர் தேர்தலில் நிறுத்திய அரசியல் கட்சியைச் சேர்ந்தவராகவே கருதப்படுவார்" என உச்சநீதிமன்றம் தீர்ப்பளித்தது. இந்த தீர்ப்பின் விளைவாக கட்சியிலிருந்து நீக்கப்பட்டிருந்தாலும் சட்டமன்ற உறுப்பினரோ, நாடாளுமன்ற உறுப்பினரோ கட்சிக் கொறடாவின் கட்டளைக்கு கீழ்படிந்து நடக்க வேண்டும். கட்சிக் கொறடா கட்டளையை மீறினால் பதவி பறிபோகும். இவ்வாறு கட்சியிலிருந்து நீக்கப்பட்டவர் வேறு கட்சியில் சேர்ந்தாலும் பதவி பறிபோகும். 

## விதி விலக்குகள்
*கட்சி தாவல் சட்டம், 1985ன் படி  இந்திய நாடாளுமன்ற   மக்களவை அல்லது மாநிலங்களவை அல்லது மாநில மாநில சட்டமன்றத்தில் உள்ள ஒரு அரசியல் கட்சியில் உள்ள மொத்தமுள்ள உறுப்பினர்களில்  மூன்றில் இரண்டு பகுதியினர் சேர்ந்து வேறு கட்சிக்கு மாறினால் அல்லது புதிய கட்சி துவக்கினால் அவர்களின் பதவி பறிபோகாது.

## கட்சி தாவல் தடைச் சட்ட திருத்த மசோதா 2013
கட்சி தாவல் தடைச் சட்ட திருத்த மசோதா 2013ன் படி, ஒரு அரசியல்  கட்சியின் நாடாளுமன்ற உறுப்பினர்கள் அல்லது மாநிலங்களின் சட்டமன்ற உறுப்பினர்கள் தாங்கள் சார்ந்திருக்கும்  கட்சியிலிருந்து விலகி வேறு அரசியல் கட்சிக்கு  மாறினால் அவர்களின் பதவி பறிக்கப்பட்டுவிடும். 

### அமைச்சர்களின் எண்ணிக்கை
கட்சி தாவல் தடைச் சட்டம் திருத்த வரைவு நகலின் படி, மொத்தம் உள்ள நாடாளுமன்ற உறுப்பினர்களில் அல்லது  சட்டமன்ற உறுப்பினர்களில்  10 சதவிகிதம் பேருக்கே அமைச்சர் பதவி வழங்க முடியும் என சட்ட திருத்தம்  செய்யப்பட்டுள்ளது. கோவா, மேகாலாயா, மணிப்பூர், நாகாலாந்து போன்ற சிறிய மாநிலங்களுக்கும் மட்டும் இச்சட்ட திருத்தத்தில் விதிவிலக்கு வழங்கப்பட்டுள்ளது. 

## கட்சித் தடை தாவல் சட்டம் தொடர்பாக  குழுக்களின் பரிந்துரைகள்
*அரசியல் சட்டம் 10-வது அட்டவணையில் கட்சித் தாவல் தடைச் சட்டத்தில் பதவி பறிப்பு சம்பந்தமாக அளிக்கப்பட்டுள்ள விதிவிலக்குகளை நீக்க வேண்டும் என தேர்தல் சீர்திருத்தம் குறித்தான தினேஷ் கோஸ்வாமி  குழு, இந்திய சட்ட ஆணையம், அரசியல் சட்ட மறுஆய்வு பணிக்குழு ஆகிய அமைப்புகள் இந்திய அரசுக்கு பரிந்துரை செய்துள்ளது.  

*கட்சி மாறும் நாடாளுமன்ற உறுப்பினர் அல்லது சட்டமன்ற உறுப்பினரின் பதவியை பறிப்பதோடு வேறு பொதுநல பதவியில் இருந்தாலும் பறித்துவிட வேண்டும் என்றும் அரசியில் சட்ட மறுஆய்வு தேசிய ஆணையம் பரிந்துரை செய்துள்ளது. இந்த பதவி பறிப்பானது அடுத்த தேர்தல் முடியும் வரையோ அல்லது பதவிக்காலம் முடியும் வரையோ அல்லது இதில் எது முன்கூட்டி வருகிறதோ அதுவரை இருக்க வேண்டும் என்றும் அந்த ஆணையம் பரிந்துரை செய்துள்ளது.

## மேற்கோள்கள்


## வெளி இணைப்புகள்
* The anti-defection law

பகுப்பு:இந்திய அரசியலமைப்புச் சட்டம்
பகுப்பு:இந்தியாவில் சட்டம்
ஆனன் ஆறு

**ஆனன்**(, ) மங்கோலியா மற்றும் உருசியாவில் ஓடுகின்ற நதி ஆகும். இது 818 கி. மீ. நீளம் மற்றும் 94,010 சதுர கி. மீ. பரப்பளவில் படுகையையும் கொண்டுள்ளது. இது கென்டீ மலைகளின் கிழக்கு அடிவாரத்தில் உருவாகிறது. இது 298 கி. மீ. தூரத்திற்கு மங்கோலியாவுக்குள் ஓடுகிறது. இது இங்கோடா நதியுடன் இணைந்து சில்கா நதியை உருவாக்குகிறது. 

ஆனன்-சில்கா-அமுர் நீர் அமைப்பு உலகின் பத்து நீண்ட ஆறுகளில் ஒன்றாகும். இது 818 கி. மீ. + 560 கி. மீ. + 2,874 கி. மீ. நீளமுடையது.

## வரலாறு

மேல் ஆனன் என்பது செங்கிஸ் கான் பிறந்து வளர்ந்த இடமாகக் கூறப்படும் பகுதிகளில் ஒன்றாகும்.

*மங்கோலியர்களின் இரகசிய வரலாறு* இவ்வாறு தொடங்குகிறது: "*போர்டே சோனோ* இவ்வுலகத்திற்கு வந்தான் (நீல-சாம்பல் ஓநாயாக) அவன் விதி கடவுளின் எண்ணப்படி இருந்தது. அவனது மனைவி ஒரு "குவா மரல்" (அழகான பெண் மான்). அவர்கள் உள்நாட்டு கடல் வழியாகப் பயணம் செய்தனர். அவர்கள் ஆனன் ஆறு உற்பத்தியாகும் இடத்தில் புர்கான் கல்துன் பார்வையில் படும்படி முகாமிட்ட போது, அவர்களது முதல் மகன் பாத் திசகன் பிறந்தான்". 

## மேலும் காண்க

பகுப்பு:மங்கோலிய ஆறுகள்

## மேற்கோள்கள்
கடுக்காமுனை

**கடுக்காமுனை** ஒரு கிராமத்தின் பெயர். இந்த கிராமமானது இலங்கையின் கிழக்கு மாகாணத்தில் மட்டக்களப்பு மாவட்டத்தில் மண்முனை தென் மேற்கு, படுவான்கரை பிரதேசத்தில் அமைந்துள்ளது.

இந்தக் கிராமத்தில் முற்றிலும் தமிழர்களே வாழ்கின்றனர். இங்கு மூன்று சைவ ஆலயங்களும், ஒரு பாடசாலையும் (கடுக்காமுனை வாணி வித்தியாலயம்) அமைந்துள்ளது.

இங்கு வாழும் மக்கள் பெரும்பாலும் விவசாயத்தின் மூலமே வாழ்வாதாரம் ஈட்டுகின்றனர். கடுக்காமுனையில் வில்லுக்குளம் அமைந்திருப்பதால் இங்குள்ள விவசாயிகளுக்கு விவசாயத்திற்கு தேவையான நீர் இந்த குளத்தில் இருந்து கிடைக்கிறது. வில்லுக்குளத்து நீர் கடுக்காமுனைக்கு மட்டுமின்றி, அதனை சுற்றிலும் உள்ள ஏனைய கிராமத்து விவசாயிகளுக்கும் உகந்ததாக உள்ளது. கடுக்காமுனை வில்லுக்குளத்து நீரில் இரண்டாயிரத்துக்கும் அதிகமான சிறுபோகம் (காலபோகம்) விவசாயம் மேற்கொள்ளப்படுகிறது.

மட்டக்களப்பு மாவட்டதில் உள்ள பெரிய குளங்களில் கடுக்காமுனை வில்லுக்குளமும் ஒன்று. இந்த குளத்தில் தேக்கி வைக்கப்படும் நீர் விவசாயத்துக்கு மட்டுமின்றி, மக்களின் அன்றாட தேவைகளுக்கும் பயனுள்ளதாக உள்ளது.

## கடுக்காமுனை வரலாறு
கடுக்காமுனை என்று பெயர் வந்ததற்கு காரணம். முன்னை காலங்களில் இங்கு கடுக்காய் மரங்கள் அதிகமாக இருந்தால் இந்த பெயர் வந்ததாக சொல்லப்படுகின்றது. ஆனால் இன்றளவு இங்கு கடுக்காய் மரங்களை பார்க்க முடியாது. மக்கள் இங்கு குடியேறிய காலங்களில் காடுகளை அழித்து நிலங்கள் பிடித்தன, அதனால் இந்த மரங்கள் முற்றாக இருந்திருக்கலாம் என நம்பப்படுகின்றது.

## மேற்கோள்கள்

பகுப்பு:மட்டக்களப்பு மாவட்டம்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
குறுல்த்தாய்

**குறுல்த்தாய் ** (மங்கோலியம்: Хуралдай, *குரல்தை*; துருக்கியம்: *குருல்தய்*) என்றால் சபை என்று பொருள். பண்டைய துருக்கிய இன மக்களின் தலைவர்கள் மற்றும் கான்களின் அரசியல் மற்றும் இராணுவக் குழுவாக இருந்தது, பின்னர் மங்கோலிய மக்களால் பின்பற்றப்பட்டது. இந்த வார்த்தையின் வேர் "குர்/க்ஹுர்" (கூடு/விவாதி) மற்றும் துருக்கிய மொழியில் அரசியல் "கூட்டம்" அல்லது "சட்டமன்றம்" என்ற பொருளுடைய "குருல்/க்ஹுரல்" என்ற வார்த்தைகளை உருவாக்குகிறது. குருல்தய், *குரல்தை,* *குருல்தை*,* *அல்லது *குரல்தான்* என்றால் "ஒரு கூட்டம்", அல்லது இன்னும் இலக்கியரீதியாக, "ஒன்றுசேர்தல்". இந்த வார்த்தையின் அடியானது, "விருந்து" மற்றும் "திருமணம்" என்று பொருள்படும் துருக்கிய வார்த்தைகளான "க்ஹுரிம்/க்ஹுரும்" உடன் பொருந்துகிறது, பொதுவாக ஸ்டெப்பி எனப்படும் புல்வெளிகளில் பெரிய பண்டிகை கூட்டங்களைக் குறிப்பிடப் பயன்படுத்தப்பட்டது ஆனால் நவீன காலத்தில் திருமணத்தைக் குறிக்க முக்கியமாக பயன்படுத்தப்படுகிறது.

## மங்கோலியப் பேரரசு
இந்த வார்த்தை முதல் முறையாக மங்கோலியர்களின் இரகசிய வரலாற்றின் கடைசி 282 வது பத்தியில் "யெக் குரில்தா" (நவீன மங்கோலியம்: இக் குரல்தை, சொல்லர்த்தமாக: பெரிய குரல்தை) என்று தோன்றியது. மங்கோலிய குடும்பங்கள் இந்த நிகழ்ச்சிக்கு வருகைபுரிவதன் மூலம் வாக்களித்தனர்; வருகைபுரியாத குடும்பங்கள் குறுல்த்தாய் கூட்டுவதற்கான காரணத்திற்கு ஒரு வாக்கு எதிராக வாக்களித்ததாக கருதப்பட்டது. புதிய கான் தேர்ந்தெடுக்கப்பட்ட பிறகு, ஒரு விரிவான முடிசூட்டு நடைமுறை பின்பற்றப்பட்டது. 15 ஆம் நூற்றாண்டின் செருமானிய சுற்றுலாப் பயணியான ஜொஹான் ஷில்ட்பெர்கர், தங்க நாடோடிக் கூட்டத்தின் ஒரு புதிய கான் முடிசூட்டப்படுவதைப் பின்வருமாறு விவரித்தார்():

உருசிய இளவரசர்கள் மற்றும் போயர்கள், சராய் நகரத்தில் புதிய கானைத் தேர்ந்தெடுப்பதற்கு காத்திருக்க வேண்டியிருந்தது, புதிய கான்கள் மீண்டும் தங்கள் யர்லிக்குகளை (காப்புரிமைகள்) வெளியிட்டார்கள், இந்த கான் குதர்மியாக் சடங்குகளைக் கண்டனர் என்பதில் சந்தேகமே இல்லை, இச்சடங்குகள் அதிகரித்து 14 ஆம் நூற்றாண்டின் மத்தியகாலத்தில், தங்க நாடோடிக் கூட்டத்தில் ஏற்பட்ட பிரச்சனையின் போது, அடிக்கடி தொடர்ச்சியாகவும் பயனற்றதாகவும் ஆகி, "அர்த்தமற்று சுற்றி ஓடுதல்" என்று பொருள்படக்கூடிய உருசிய வார்த்தையான "кутерьма" (குதர்மா) உருவாகக் காரணமாயின".

## மேற்கோள்கள்

பகுப்பு:மங்கோலியப் பேரரசு
நாட்டார்மங்கலம்

**நாட்டார்மங்கலம்** என்பது இந்தியா தமிழ்நாடு மாநிலத்தின் கடலூர் மாவட்ட காட்டுமன்னார்கோயில் ஊராட்சி ஒன்றிய நாட்டார்மங்கலம் ஊராட்சி ஒரு புறநகர்ப் பகுதியாகும்.

கடலூர் மாவட்டத்தில் உள்ள மாதிரி கிராமங்களில் ஒன்றாக இக்கிராமம் தேர்ந்தெடுக்கப்பட்டுள்ளது. நாட்டார்மங்கலத்தின் வடக்குப்பகுதியில் இருந்து வீராணம் ஏரியின் எல்லை விரிந்திருக்கிறது.

## அமைவிடம்
கடல் மட்டத்திலிருந்து சுமார் 34.52 மீ. உயரத்தில், () என்ற புவியியல் ஆள்கூறுகள் கொண்டு நாட்டார்மங்கலம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஊரின் மொத்த மக்கள்தொகை 2,151 பேர் ஆகும். இதில் 1,068 பேர் ஆண்கள் மற்றும் 1,083 பேர் பெண்கள் ஆவர்.

## சமயம்
### இந்துக் கோயில்
கைலாசநாதர் கோயில் என்ற சிவன் கோயில் ஒன்று நாட்டார்மங்கலம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது .

## அரசியல்
கடலூர் மாவட்டம் காட்டுமன்னார்கோயில் (சட்டமன்றத் தொகுதி) ஊராட்சி நாட்டார்மங்கலம் ஆகும். மேலும் இப்பகுதி, சிதம்பரம் மக்களவைத் தொகுதி சார்ந்தது.

## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
ஸ்ரீராம் (நடிகர்)

**ஸ்ரீராம்** என்னும் **மதுரை ஸ்ரீராமுலு நாயுடு** என்பவர் தமிழ்த் திரைப்பட நடிகராவார். இவர் மொத்தம் 23 படங்களில் நடித்துள்ளார்.
## வாழ்க்கை
இவர் மதுரையில் பிறந்து வளர்ந்த பட்டதாரி, திரைப்படங்களில் நடிக்கவேண்டும் என்ற ஆசையில் சென்னை வந்தார்.  ஜெமினி ஸ்டுடியோவில் வாய்ப்புக் கேட்டுப் போனார். அங்கு முதலில் கூட்டத்தோடு கூட்டமாக நடிக்கும் வசனம் ஏதும் இல்லாத துணை நடிகராகத்தான் வாய்ப்புகள் வந்தன. அவற்றில் ஒன்று ஜெமினியின் பிரம்மாண்ட காவியமாகிய சந்திரலேகாவில் குதிரை வீரனாக அவர் நடித்தார். 

சந்திரலேகா படம் தயாரிப்பில் இருக்கும்போது எழுத்தாளர், இயக்குநர் கே. வேம்புவுடன் ஸ்ரீராமுக்கு அறிமுகம் கிடைத்தது. சந்திரலேகா வெளியான அதே ஆண்டில் வேம்பு கதை, வசனம் எழுதி இயக்க, மெட்ராஸ் டாக்கீஸ் சௌந்தரராஜன் தயாரித்து வெளியிட்ட மதனமாலா (1948) படத்தில் ஓர் ராஜகுமாரனாக நடிக்கும் வாய்ப்புக் கிடைத்தது. அதைத் தொடர்ந்து நவஜீவனம், சம்சாரம், மலைக்கள்ளன் படத்தில் எதிர் நாயகனாகவும், பழனி படத்தின் சிவாஜி கணேசனின் தம்பியாகவும் நடிதாதார். கடைசியாக அவர் நடித்தப்படம் மர்ம வீரன் ஆகும் இப்படத்தை ஸ்ரீராமே தயாரித்து நடித்தார் இப்படம் தோல்வியைத் தழுவ பெரும் பொருள் இழப்புக்கு ஆளானார்.
## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:மதுரை மக்கள்
கென்டீ மலைகள்

**கென்டீ மலைகள்** () வடக்கு மங்கோலியாவின் டோவ் மற்றும் கென்டீ மாகாணங்களில் உள்ள ஒரு மலைத்தொடராகும். இத்தொடர் *கான் கென்டீ பாதுகாக்கப்பட்ட பகுதி* உடன் மேற்பொருந்துகிறது மற்றும் செங்கிஸ் கானின் பிறப்புடன் தொடர்புடைய மங்கோலியாவின் புனித மலையான *புர்கான் கல்துன்* மலையை உள்ளடக்கியுள்ளது.இது பண்டைய கால சீனாவில் **லங்ஜுக்சு மலைகள்** (狼居胥山, lángjūxù shān) என்றழைக்கப்பட்டது.

பகுப்பு:மங்கோலியாவின் மலைத்தொடர்கள்
பகுப்பு:கென்டீ மாகாணம்
பேரி பேரிசு

**பேரி கிளார்க் பேரிசு** (*Barry Clark Barish*, பிறப்பு: சனவரி 27, 1936) என்பவர் அமெரிக்க செயல்முறை இயற்பியலாளரும், நோபல் விருதாளரும் ஆவார். ஈர்ப்பு அலைகளின் ஆய்வில் இவரது பங்களிப்பு பெரிதும் போற்றப்படுகிறது.

2017 இல் இவருக்கு இராய்னர் வெய்சு, கிப் தோர்ன் ஆகியோருடன் இணைந்து "லைகோ உணர்கருவி மற்றும் ஈர்ப்பு அலைகளில் மேற்கொண்ட தீர்மானிக்கத்தகுந்த பங்களிப்புகளுக்காக" இயற்பியலுக்கான நோபல் பரிசு வழங்கப்பட்டது.

## வாழ்க்கைக் குறிப்பு
பேரிசு போலந்த்தில் இருந்து ஐக்கிய அமெரிக்காவிற்குப் புலம்பெயர்ந்த யூதக் குடும்பம் ஒன்றில் நெப்ராஸ்கா மாநிலத்தில் பிறந்தார்.

கலிபோர்னியா பல்கலைக்கழகம் (பெர்க்லி)யில் 1957 இல் இயற்பியலில் இளங்கலைப் பட்டம் பெற்றார். 1962 இல் முனைவர் பட்டம் பெற்றார். 1963 இல் கால்ட்டெக் தொழில்நுட்பக் கழகத்தில் துகள் இயற்பியல் துறையில் பணியாற்றினார். அங்கு அவர் துணைப் பேராசிரியராகவும், இயற்பியல் பேராசிரியராகவும் பணியாற்றினார்.

## மேற்கோள்கள்

## வெளி இணைப்புகள்
* Barry Barish: The Long Odyssey from Einstein to Gravitational Waves -- Popular Science Lecture, The Royal Swedish Academy of Sciences  
* Barry Barish: From Einstein to Gravitational Waves and Beyond--2016 Tencent WE Summit
* Einstein, Black Holes and Cosmic Chirps - A Lecture by Barry Barish, Fermilab
* Barry Barish: On the Shoulders of Giants, World Science Festival
* Episode 10 Barry Barish discusses gravitational waves, LIGO, and the scientists who made it happen, TheIHMC

பகுப்பு:1936 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:துகள் இயற்பியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:நோபல் இயற்பியற் பரிசு பெற்றவர்கள்
பக்தியார் கில்ஜி

**பக்தியார் கில்ஜி** (Muhammad bin Bakhtiyar Khilji) (இறப்பு: 1206),  ஆப்கானித்தானில் பிறந்த துருக்கி இனத்தவர் ஆவார்.தில்லி சுல்தான் குத்புத்தீன் ஐபக்கின் ஒரு பெரும் படையின் தலைவர் ஆவார். இவரது படையினர் நாளந்தா பல்கலைக்கழகத்தை எரித்து சிதைத்தனர்.

## எழுச்சி
ஆப்கானித்தானின் துருக்கிய படைத் தலைவரான பக்தியார் கில்ஜி, 1193ல் தில்லி சுல்தான் குத்புத்தீன் ஐபக்கின் ஒரு சிறு படைப்பிரிவுக்கு தளபதியாக இருந்தார்.

பின்னர் அயோத்தி நவாப், பக்தியார் கில்ஜிக்கு தற்கால மிர்சாப்பூரின் ஆளுநராக நியமித்தார். வலிமை மிக்கப் படைகளை திரட்டிக் கொண்டு, மிர்சாப்பூரின் அருகில் உள்ள பகுதிகளை கைப்பற்றினார்.
 
## படையெடுப்புகள்
 

பக்தியார் கில்ஜி 1193ல், தற்கால பிகார் மாநிலத்தில் இருந்த நாளந்தா பல்கலைக்கழகம் மற்றும் விக்கிரமசீலாவின் கல்விக் கூடங்களை தீயிட்டு எரித்தார். Bakhtiyar Khilji.

1203ல் பிகாரை கைப்பற்றிய பின்னர், வங்காளத்தை ஆண்ட சென் பேரரசர் இலக்குமன சென் மீது படையெடுத்து, அதன் தலைநகரான நவதீபத்தை கைப்பற்றினார். 
பின்னர் தற்கால மேற்கு வங்காளத்தின் தேவகோட், கௌர் போன்ற நகரங்களைக் கைப்பற்றினார்.

## திபெத் மீதான படையெடுப்பும், மறைவும்
பக்தியார் கில்ஜி, 1206ல் இந்தியாவையும், திபெத்தையும் இணைக்கும் பட்டுப் பாதையை கைப்பற்ற, ஆயிரக்கணக்கான போர் வீரர்களுடன், திபெத்தின் சும்பி பீடபூமி மீது போர் தொடுத்தார். போரில் திபெத்திய போர் வீரர்களுடன் தோற்ற பக்தியார் கில்ஜி, நூறு  படை வீரர்களுடன் மட்டும் வங்காளத்தின் தேவகோட் நகரத்திற்கு திரும்பினார். பக்தியார் கில்ஜி,   தேவகோட் நகரத்தில் தங்கியிருந்த போது, அலி மர்தன் எனும் வங்காள படைத் தலைவரால் கொலை செய்யப்பட்டார்.

## இதனையும் காண்க
*நாளந்தா பல்கலைக்கழகம்
*விக்கிரமசீலா

## மேற்கோள்கள்

## வெளி இணைப்புகள்
* Sir Jadunath Sarkar, *History of Bengal, II* (Dhaka, 1948)
* History of the Muslims of Bengal – Volume 1A: Muslim Rule in Bengal (600-170/1203-1757), by Muhammad Mohar Ali, Imam Muhammad ibn Saud Islamic University, Department of Culture and Publications.
* 
* 

பகுப்பு:1206 இறப்புகள்
பகுப்பு:வங்காளதேச வரலாறு
பகுப்பு:ஆப்கானித்தான் மக்கள்
பகுப்பு:தில்லி சுல்தானகம்
பகுப்பு:இந்திய வரலாறு
சாம்பல் வால் டாட்லர்

**சாம்பல் வால் டாட்லர்** அல்லது  **பாலினேசியன் டாட்லர்** (**grey-tailed tattler** அல்லது **Polynesian tattler**, ***Tringa brevipes*** (முன்னர் *Heteroscelus brevipes*) என்பது டிரிங்கா பேரினத்தைச் சேர்ந்த ஒரு சிறு கரையோரப் பறவை ஆகும். இதன் ஆங்கிலப் பெயரான டாட்லர்ஸ் (tattlers) என்பது அதன் சத்தமான அழைப்பைக் குறிக்கிறது. இதன் மரபணுப் பெயரான டிரிங்கா (*Tringa)* என்பது புதிய லத்தீனில்  ஆற்று உள்ளானைக் குறிப்பிட ஆல்ட்ரோடோட்லியால் 1599 பழைய லத்தீனை அடிப்படையாக்க் கொண்டு இடப்பட்டது.   பிரிவிபிஸ் (*brevipes)* என்ற சொல் லத்தீனின் *brevis * என்ற சொல்லில் இருந்து எடுக்கப்பட்டது இதற்கு "குறுகிய", மற்றும் பாதம், "கால்" என்பது பொருளாகும்.

இந்த டாட்லர் பறவைகள் வடகிழக்கு சைபீரியாவில் இனப்பெருக்கம் செய்கின்றன. இவை இனப்பெருக்கத்துக்குப் பிறகு, தென்கிழக்கு ஆசியா முதல் ஆத்திரேலியாவரை இடம் பெயர்கின்றன. இப்பறவை இதுவரை இந்தியாவில் தென்பட்டதில்லை இந்நிலையில் முதன்முதலில் தமிழ்நாட்டின், பழவேற்காட்டில் 2017 செப்டம்பர் 30 காணப்பட்டதாக அடையாளம் கணப்பட்டுள்ளது.
## விளக்கம்
இவை நீளமான இறகுகள், வால், கறுப்பு நிறத்தில் நேரான அலகு, மஞ்சள் நிறக் குட்டைக் கால்களைக் கொண்டு இருக்கும் இந்தப் பறவைகள், கடல் பகுதிகளில் தென்படக் கூடியது. கணுக்காலிகள், பூச்சிகள், மீன்கள் போன்றவை இவற்றின் முக்கிய உணவு ஆகும்.
## மேற்கோள்கள்

## வெளி இணைப்புகள்
* Xeno-canto

பகுப்பு:கரைப்பறவைகள்
கரும்பு இனப்பெருக்க நிறுவனம்

**கரும்பு இனப்பெருக்க நிறுவனம்** (*Sugarcane Breeding Institute*) என்பது தமிழ்நாட்டின், கோயமுத்தூரில் உள்ள மத்திய ஆராய்ச்சி நிறுவனமாகும். இது 1912இல் நிறுவப்பட்டது மற்றும் இந்திய வேளாண் ஆராய்ச்சிக் குழுமத்துடன் இணைக்கப்பட்டது. இது கரும்பு உற்பத்தியை பெருக்கும் ஆராய்ச்சிகளை ஊக்குவிக்கும் வகையில் நிறுவப்பட்டது. மேலும் நாட்டின் ஒரே கரும்பு ஆராய்ச்சி நிறுவனம் இது ஆகும்.

## வரலாறு
கரும்பு இனப்பெருக்கம் ஆராய்ச்சி நிறுவனமானது 1912 ஆம் ஆண்டில் பிரித்தானிய ஆட்சிக்காலத்தில் நிறுவப்பட்டது. இந்நிறுவனம் அப்போதைய பிரித்தானிய அரசாங்கத்தின் வேளாண் துறையின் நிதியுதவியுடன், சென்னை மாகாணத்தின் கீழ் கரும்பு ஆராய்ச்சி மையமாக நிறுவப்பட்டது.  1932 இல், ஒரு புதிய மையமானது கர்னலில் வேளாண் ஆராய்ச்சிக் கழகத்தின் நிதியுதவியுடன் துவக்கப்பட்டது. 1962 ஆம் ஆண்டு கண்ணூரில், கரும்புக்கான ஒரு புதிய ஆராய்ச்சி மையமானது  உலகளாவிய கரும்பு வித்து சேகரிப்புக்காக நிறுவப்பட்டது இடம் பெற்றது. 1969 இல் இந்த நிறுவனம் இந்திய வேளாண் ஆராய்ச்சிக் குழுமத்துடன் இணைக்கப்பட்டது. 1999 இல், பாலக்காடு, அகாலியில் ஒரு புதிய ஆராய்ச்சி மையமாக செயல்படத் துவங்கியது.

## பணிகள்
இந்தியாவின் கரும்பு சாகுபடி பரப்பளவில் 90% அதிகமாக பயிரிடப்படும் கரும்புவகைகள் இந்நிறுவனத்தால் அறிமுகப்படுத்தப்பட்டது ஆகும். இந்த நிறுவனம் கரும்புகளின் மிதவெப்ப வகையை மேம்படுத்த முதல் முயற்சியில் கலப்பின ஒட்டுரகக் கரும்பு ஆராய்ச்சியில் ஈடுபட்டது. 1918 இல் ஆற்றோரம் வளர்ந்து நிற்கும் நாணல்களையும், நாட்டுக் கரும்பையும் கலப்பினமாகக்கொண்டு கோ 205 என்ற பெயரில் ஓர் ஒட்டுரகக் கரும்பை உருவாக்கினார்கள் இது கரும்பு மகசூலில் 50 விழுக்காட்டை அதிகரித்தது. இந்த புதிய கரும்பு வகைகள் கியூபா மற்றும் அமெரிக்காவிற்கு ஏற்றுமதி செய்யப்பட்டன.

## சர்ச்சைகள்
மத்திய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது. இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017ல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது.

## மேற்கோள்கள்

பகுப்பு:கோயம்புத்தூர் மாவட்டம்
பகுப்பு:தமிழ்நாட்டில் உள்ள கரும்பு ஆய்வு நிலையங்கள்
தாஜ் அருங்காட்சியகம், ஆக்ரா

**தாஜ் அருங்காட்சியகம்** (Taj Museum), இந்திய மாநிலமான உத்தரப் பிரதேசத்தின், ஆக்ரா நகரத்தில், தாஜ் மகால் வளாகத்தின் மேற்கில் உள்ள ஜல் மஹால் கட்டிடத்தின் தரைத்தளத்தில் இந்தியத் தொல்லியல் ஆய்வகத்தால் 1982 ஆம் ஆண்டில் நிறுவப்பட்டது.

தாஜ் அருங்காட்சியகம் மூன்று  கலைக்கூடங்களைக் கொண்டது. இக்கலைக் கூடங்களில் 121 தொல்பொருட்கள் காட்சிப்படுத்தியுள்ளனர். முகலாயர் காலத்திய சிறு ஓவியங்கள், கையெழுத்துப் படிகள், அரசக் கட்டளைகள், சித்திர மொழிகளின் வகைபடிவங்கள், போர்க் கருவிகள், பாத்திரங்கள், தாஜ் மகாலின் கட்டிட வரைபடங்கள், ஓவியங்கள், பளிங்குத் தூண்கள் முதலியன் தாஜ் அருங்காட்சியகத்தில் காட்சிப்படுத்தப்பட்டுள்ளது.

அருங்காட்சியகத்தின் நடு முற்றத்தில், யானையின் தந்தத்திலான  ஷாஜகான் மற்றும் மும்தாசு ஆகியோரின் சிற்பங்களும், ஓவியங்களும் மற்றும் ஆக்ரா கோட்டையின் படிமங்களும் உள்ளது.

பிர்தௌசி எழுதிய ஷா நாமா நூலில் உள்ள ஓவியங்களும், 1612 இல் ஷாஜகான் கையொப்பமிட்ட அரச முத்திரையும் இவ்வருங்காட்சியகத்தில் உள்ளது.

## இதனையும் காண்க
* இந்தியத் தொல்லியல் துறையின் அருங்காட்சியகங்கள்

## மேற்கோள்கள்


## வெளி இணைப்புகள்
பகுப்பு:இந்திய அருங்காட்சியகங்கள்
பகுப்பு:தொல்லியல் அருங்காட்சியகங்கள்
ஒகுல் கைமிஸ்

**ஒகுல் கைமிசு** (*Oghul Qaimish*)(இறப்பு 1251) குயுக் கானின் முதன்மை மனைவியாவார். 1248-ல் கணவன் இறந்த பின்னர் மங்கோலியப் பேரரசை ஆட்சி செய்தார். இவர் மெர்கிட் பழங்குடியினரின் சந்ததியாவார். இருப்பினும், எச். எச். கோவொர்த் அவர் ஒரு ஒயிரட்டாக இருக்கலாம் என்று நம்புகிறார்.

## வாழ்க்கை
1216-19ஆம் ஆண்டில் இவரது குலத்தின் கிளர்ச்சியை ஒடுக்கிய பிறகு செங்கிஸ் கான் இவரை குயுக்குக்கு மனைவியாக வழங்கினார். ஒகுல் கைமிசு குயுக்குக்கு கோஜா மற்றும் நகு என்ற இரண்டு மகன்களைப் பெற்றெடுத்தார். இவரின் கணவர் துருக்கிசுதானின் கும்-செங்கிரில் இறந்தபோது, தனது கணவரின் ஒர்டோவை ஓகோடிக்குப் பரிசாக வழங்கப்பட்ட நிலமான எமில் ஆறு-கோபக் பகுதியில் 1248ம் ஆண்டு வைத்து இருந்தார். குயுக்கின் தலைமை அதிகாரிகளான, சின்கை, கதக் மற்றும் பாலா, ஒகுல் ஆட்சியாளராக பணியாற்ற உதவினர். இவர் மங்கோலிய சாமன்களுடன் தனது நேரத்தை செலவிட்டார் மற்றும் இவரது மாமியார் டோரேஜினின் அரசியல் திறமைகளின்றி இருந்தார். அவரது மகன்கள், நகு மற்றும் கோஜா, மற்றும் ஓகோடியின் பேரன் சிரமுன் ஆகியோர், அரியணைக்குத் தங்கள் உரிமையை நிலைநாட்ட முயன்றபோது, ஜகாடேய் வம்ச கான்கள் மற்றும் யெசு மோங்கே ஆகியோர் ஒகுல் கைமிசுக்கு தங்கள் ஆதரவைத் தெரிவித்தனர்.

## மேற்கோள்கள்

பகுப்பு:1251 இறப்புகள்
பகுப்பு:மங்கோலிய ஆட்சியாளர்கள்
இந்திய விடுதலைப் போராட்ட அருங்காட்சியகம்

**இந்திய விடுதலைப் போராட்ட அருங்காட்சியகம்** (Swatantrata Sangram Sanghralaya), இந்தியாவின் தலைநகமான தில்லி செங்கோட்டையில் அமைந்துள்ளது. இதனை இந்தியத் தொல்லியல் ஆய்வகம் பராமரிக்கிறது.தமிழ்நாட்டின் முதல் இந்த இந்தியாவை வென்று கொடுத்த தலைவன் மாவீரன் மருதநாயகம் பிள்ளை.

## அருங்காட்சியகத்தில் காட்சிப்படுத்தப்பட்டவைகள்
இந்திய விடுதலைப் போராட்ட களங்களையும்,  வீரர்களையும், தலைவர்களையும் மையப்படுத்தி இவ்வருங்காட்சியகம் அமைக்கப்பட்டுள்ளது. அவைகள் பின்வருமாறு;
 
#1857 சிப்பாய்க் கிளர்ச்சி தொடர்பான ஓவியங்கள் 
# 1858 – 1884 முடிய இந்திய விடுதலப் போராட்டக்களங்கள் மற்றும்  விடுதலைப் போராட்ட வீரர்களின் ஓவியங்கள் மற்றும் புகைப்படங்கள் 
# 1885 – 1905 முடிய   இந்திய தேசிய காங்கிரசு இயக்கப் புகைப்படங்கள் 
#1906 – 1919 முடிய இந்திய விடுதலைப் போராட்டத்தில் மிதவாத மற்றும் தீவிரவாத சிந்தனை கொண்ட தலைவர்களின் புகைப்படங்கள்.  
# மகாத்மா காந்தி யுகம், 1920 – 1929 தொடர்பான புகைப்படங்கள்
# ஒத்துழையாமை இயக்கத்தின் போது இந்தியா,  1930 – 1939
# வெள்ளையனே வெளியேறு இயக்கம், 1942 போராட்டக்களங்கள்
# இந்தியத் தேசிய இராணுவம்,  1942
# இந்திய விடுதலைக் காட்சிகள், 15 ஆகஸ்டு 1947

இவ்வருங்காட்சியகம் இந்திய விடுதலைப் போராட்டங்கள், அதன் வரலாறு மற்றும் நிகழ்வுகள் குறித்தான புகைப்படங்கள், ஆவணங்கள், ஓவியங்கள், வண்ண அச்சுப்பிரதிகள் மற்றும் துப்பாக்கிகள், வாட்கள், கைத்துப்பாக்கிகள், கேடயங்கள், பதக்கங்கள் மற்றும் சிற்பங்களைக் கொண்டு இந்திய விடுதலை இயக்கத்தினை விளக்கும் வகையில் உள்ளது.

## இதனையும் காண்க
* இந்தியத் தொல்லியல் துறையின் அருங்காட்சியகங்கள்
*இந்தியாவில் உள்ள அருங்காட்சியகங்களின் பட்டியல்

## மேற்கோள்கள்


பகுப்பு:இந்திய அருங்காட்சியகங்கள்
பகுப்பு:இந்திய விடுதலைப் போராட்டம்
அரிக் போகே

**அரிக் போகே** (1219க்குப் பிறகு–1266), அவரது பெயரின் கூறுகள் **அரிக்ஹ்**, **அரிக்** மற்றும் **புக்ஹா**, **புகா** (; Chinese: 阿里不哥) என்று கூட உச்சரிக்கப்படுகின்றன, செங்கிஸ் கானின் பேரனும் டொலுயின் ஏழாவது மற்றும் இளைய மகனும் ஆவார். இவரது சகோதரர் மோங்கே கானின் இறப்புக்குப் பிறகு பெரிய கான் எனும் பட்டத்தைப் பெற்றுக் கொண்டு, மங்கோலிய சாம்ராஜ்ஜியத்தின் தலைவராக இவருடைய சகோதரர்கள் குப்லாய் கான் மற்றும் ஹுலாகு (பொதுவாக ஹூலாகு கான்) மங்கோலியத் தாயகத்தில் இல்லாத பொழுது அரிக் போகே பதவியேற்றார். 1260ல் குப்லாய் தேர்தலில் போட்டியிட்டபோது, போட்டியிடக்கூடிய பிரிவுகள் உடன்படவில்லை, இரு தரப்பினரும், குப்லாய் மற்றும் ஆரிக் போக் ஆகியோரை சிம்மாசனத்திற்குத் தேர்ந்தெடுத்தனர், இதன் விளைவாக மங்கோலியப் பேரரசைப் பிரித்த டொலுயிட் உள்நாட்டுப் போர் உருவானது. அரிக் போகேவிற்கு மங்கோலிய சாம்ராஜ்யத்தின் பாரம்பரியவாதிகள் ஆதரவளித்தனர், அவருடைய சகோதரர் குப்லாய்க்கு வடக்கு சீனா மற்றும் மஞ்சுரியாவின் மூத்த இளவரசர்கள் ஆதரவளித்தனர்.

## உசாட்டுணை

பகுப்பு:1266 இறப்புகள்
பகுப்பு:13ஆம் நூற்றாண்டு மங்கோலிய ஆட்சியாளர்கள்
பிளேர் பிரேவர்மேன்

**பிளேர் பிரேவர்மேன்** (Blair Braverman 1988)  என்பவர் அமெரிக்க   வீர தீரப் பெண் செயல்பாட்டாளர், எழுத்தாளர், நூலாசிரியர் ஆவார்.  பெண்ணிய கருத்துக்களையும் வீரதீரச் செயல்கள் ஆற்றுவது பற்றியும் இதழ்களில் கட்டுரைகள் எழுதி வருகிறார்.
தி அமெரிக்கன் லைப் என்ற வானொலி நிகழ்ச்சியில் 2015இல் கலந்து கொண்டவர்..
பதினெட்டு அகவைப்  பெண்ணாக இருக்கும்போது கலிபோர்னியாவை விட்டு ஆர்க்டிக் நார்வே  சென்று பனி மலை நாய்களை ஓட்ட கற்றுக் கொண்டார். அலாஸ்கா பனிப் பகுதிகளில் சுற்றுலா வழிகாட்டியாக இருந்தார்.

## பணிகள்

## மேற்கோள்

பகுப்பு:அமெரிக்கப் பெண்கள்
பகுப்பு:1988 பிறப்புகள்
தெமுர் கான்

**தெமுர் ஒல்ஜெய்டு கான்** (), பிறப்புப் பெயர் **தெமுர்** (*திமுர்* என்றும் உச்சரிக்கப்படுகிறது, , அக்டோபர் 15, 1265 – பிப்ரவரி 10, 1307), **செங்சோங்** (**யுவானின் பேரரசர் செங்சோங்**; ) என்ற கோவில் பெயராலும் அழைக்கப்படுகிற இவர் மே 10, 1294 முதல் பிப்ரவரி 10, 1307 வரை ஆட்சி செய்த யுவான் வம்சத்தின் இரண்டாம் பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் ஆறாவது மாபெரும் கான் என கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. இவர் யுவானின் திறமையான ஆட்சியாளராக இருந்தார், இவருடைய ஆட்சி அடுத்த சில தசாப்தங்களுக்கு அதிகாரத்தின் வடிவங்களை நிறுவியது. இவருடைய பெயருக்கு மங்கோலிய மொழியில் "ஆசிர்வதிக்கப்பட்ட இரும்பு கான்" என்று பொருள்.

## மேற்கோள்கள்

பகுப்பு:1265 பிறப்புகள்
பகுப்பு:1307 இறப்புகள்
பகுப்பு:14 ஆம் நூற்றாண்டு சீன மன்னர்கள்
பகுப்பு:13ஆம் நூற்றாண்டு மங்கோலிய ஆட்சியாளர்கள்
குலுக் கான்

**குலுக் கான்** (*Külüg Khan*, மொங்கோலியம்: ஹுலுக் கான், Хөлөг хаан, குலுக் கயன்), பிறப்புப் பெயர் **கயிஷன்** (*கயிசன்* என்றும் உச்சரிக்கப்படுகிறது, , "சுவர்" என்று அர்த்தம்), **வுசோங்** (**யுவானின் பேரரசர் வுசோங்** என்ற கோவில் பெயராலும் அழைக்கப்படுகிறார், ) (ஆகஸ்ட் 4, 1281 – ஜனவரி 27, 1311), யுவான் வம்சத்தின் பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் ஏழாவது மாபெரும் கான் என கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. மங்கோலிய மொழியில் அவரது பெயர் "போர்வீரன் கான் அல்லது நல்ல குதிரையையுடைய கான்" என்று பொருள்.

## மேற்கோள்கள்

பகுப்பு:மங்கோலியப் பேரரசர்கள்
பகுப்பு:1281 பிறப்புகள்
பகுப்பு:1311 இறப்புகள்
பகுப்பு:போர்சிசின்
பகுப்பு:14 ஆம் நூற்றாண்டு சீன மன்னர்கள்